**Noteikumu projekta „Grozījumi Ministru kabineta 2014.gada 23.decembra noteikumos Nr.796 „Noteikumi par rūpnieciskās zvejas limitiem un to izmantošanas kārtību iekšējos ūdeņos”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Zvejniecības likuma 11.panta 4.1 daļa;2) Ministru kabineta 2014.gada 23.decembra noteikumu Nr.796 „Noteikumi par rūpnieciskās zvejas limitiem un to izmantošanas kārtību iekšējos ūdeņos” 9.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014.gada 23.decembra noteikumu Nr.796 „Noteikumi par rūpnieciskās zvejas limitiem un to izmantošanas kārtību iekšējos ūdeņos” (turpmāk – noteikumi) 8.punktu pašvaldības reizi gadā līdz 1.jūlijam valsts zinātniskajā institūtā „Pārtikas drošības, dzīvnieku veselības un vides zinātniskais institūts „BIOR”” (turpmāk − institūts) iesniedz priekšlikumus par iekšējos ūdeņos noteikto zvejas limitu izmaiņām. Institūts mēneša laikā izvērtē iesniegtos priekšlikumus un iesniedz Zemkopības ministrijā (turpmāk – ministrija) zinātniski pamatotu atzinumu (turpmāk – atzinums) par pašvaldību priekšlikumiem zvejas limitu izmaiņām. Ministrija atbilstoši noteikumu 9.punktam apkopo institūta izvērtētos un atbalstītos priekšlikumus par zvejas limitu izmaiņām un līdz konkrētā gada 1.decembrim iesniedz Ministru kabinetā attiecīgu tiesību akta projektu.2015.gadā institūts ir saņēmis pašvaldību priekšlikumus par zvejas limitu izmaiņām iekšējos ūdeņos, ir izvērtējis priekšlikumus un sniedzis atzinumu (31.07.2015. Nr.17-1/151) par attiecīgo zvejas limitu izmaiņu iespējām. Institūta atzinumā atbalstītie Balvu, Krustpils, Krāslavas, Riebiņu un Ventspils novada pašvaldību priekšlikumi par zvejas limitu izmaiņām ir iekļauti sagatavotajā noteikumu projektā „Grozījumi Ministru kabineta 2014.gada 23.decembra noteikumos Nr.796 „Noteikumi par rūpnieciskās zvejas limitiem un to izmantošanas kārtību iekšējos ūdeņos”” (turpmāk – noteikumu projekts).Balvu novada pašvaldība ir ierosinājusi uz pieciem gadiem izslēgt no noteikumu 1.pielikuma 8.2.apakšpunktā norādīto zvejas limitu Pērkonu ezeram, lai izvērtētu rūpnieciskās zvejas ietekmi uz zivju resursiem. Saskaņā ar institūta atzinumu noteikumu 1.pielikuma 8.2.apakšpunktā norādīto tīklu limitu metros varētu svītrot, un tādējādi atbilstoši noteikumu 3.11.apakšpunktam pašvaldībai Pērkonu ezerā turpmāk būtu pieejams iedalāmais zivju tīklu limits, kas nepārsniedz 75 metrus. Ievērojot Balvu novada pašvaldības ierosinājumu un institūta atzinumu noteikumu projektā paredzēts svītrot noteikumu 1.pielikuma 8.2.apakšpunktu.Krāslavas novada dome ir saņēmusi Lejas ezera īpašnieku iesniegumu ar lūgumu noņemt zvejas limitu ezerā, lai attīstītu makšķerēšanas tūrismu, un ir ierosinājusi svītrot noteikumu 1.pielikuma 25.18.apakšpunktā norādīto tīklu limitu metros. Saskaņā ar institūta atzinumu šo apakšpunktu varētu svītrot, un tādā gadījumā Lejas ezerā atbilstoši noteikumu 3.11.apakšpunktam pašvaldībai turpmāk būtu pieejams iedalāmais zivju tīklu limits, kas nepārsniedz zivju tīklu limitu – 75 metrus. Ievērojot Krāslavas novada domes priekšlikumu un institūta atzinumu, noteikumu projektā paredzēts svītrot noteikumu 1.pielikuma 25.18.apakšpunktu.Riebiņu novada dome vēlas, lai rūpnieciskās zvejas limits netiktu piemērots Bicānu, Jašezerā un Kategradas ezerā, tā veicinot zivju dabisko atražošanos, jo tuvākajā laikā mākslīga zivju papildināšana ezeros nav paredzēta. Institūts piekrīt, ka noteikumu 1.pielikuma 38.1., 38.2. un 38.3.apakšpunktā norādīto tīklu limitu metros Bicānu ezerā, Jašezerā un Kategradas ezerā varētu svītrot. Tādā gadījumā kopējais tīklu limits Bicānu, Jašezerā un Kategradas ezerā nebūtu noteikts ar atsevišķiem noteikumu pielikuma punktiem, bet pašvaldībai būtu pieejams ne vairāk kā 75 metru iedalāmais zivju tīklu limits katrā no minētajiem ezeriem saskaņā ar noteikumu 3.11.apakšpunktu. Ievērojot Riebiņu novada domes priekšlikumu un institūta atzinumu, noteikumu projektā paredzēts svītrot noteikumu 1.pielikuma 38.1., 38.2. un 38.3.apakšpunktu. Ventspils novada pašvaldība ir ierosinājusi mainīt nēģu zvejas rīku izvietojumu Ventas upē, t.i., divus nēģu murdus no zvejas vietas Vārve, Meistari, rinda Nr.2 pārcelt uz zvejas vietu Vārve, Kļaviņas, rinda Nr.3 un noteikt, ka rindā Nr.3 nēģu murdi tiek izvietoti no labā krasta. Institūts savā atzinumā norāda, ka Ventspils novada pašvaldības priekšlikums maina rūpnieciskās zvejas nomas tiesību izmantošanas kārtību, bet nemaina kopējo zvejas rīku skaitu un nepalielina nēģu zvejas slodzi Ventā. Ievērojot Ventspils novada pašvaldības priekšlikumu un institūta atzinumu, noteikumu projektā paredzēts no 2016.gada 1.augusta samazināt murdu skaitu Ventā zvejas vietā Vārve, Meistari par diviem murdiem un palielināt murdu skaitu zvejas vietā Vārve, Kļaviņas par diviem murdiem, vienlaikus paredzot izvietot murdu rindu (Nr.3) no upes labā krasta.Noteikumu projektā paredzēts, ka noteikumu 9.un 10.pielikumā noteiktais kopējais nozvejas apjoma limits un nozvejas apjoma limits atsevišķām zivju sugām turpmāk attieksies tikai uz komerciālo zveju, bet ne uz pašpatēriņa zveju. Ņemot vērā biedrības ”Latvijas Makšķernieku asociācija” priekšlikumu (08.12.2014. vēstule Nr.15/14), kas tika atbalstīts Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvajā padomē (turpmāk – Padome) (13.02.2015. sēdes protokols Nr. 4.1-30e/1/2015, skatīt zm@zm.gov.lv,) pašpatēriņa zvejai publiskajos ūdeņos turpmāk paredzēts noteikt tādus pašus zivju ieguves daudzuma (pēc zivju skaita vai svara) ierobežojumus kā makšķerēšanā, tas ir, vienādot tos ar Ministru kabineta noteikumu projektā „Makšķerēšanas, vēžošanas un zemūdens medību noteikumi” (VSS-640) paredzētajiem.Atļauto loma lielumu atsevišķām zivju sugām pašpatēriņa zvejā publiskajos ūdeņos paredzēts iekļaut Valsts sekretāru sanāksmē 2014.gada 27.novembrī (protokols Nr.46, 24. §) izsludinātajā Ministru kabineta noteikumu projektā „Grozījumi Ministru kabineta 2007.gada 2.maija noteikumos Nr.295 „Noteikumi par rūpniecisko zveju iekšējos ūdeņos”” (VSS-1074).  |
| 3. | Projekta izstrādē iesaistītās institūcijas | Noteikumu projekta normas izstrādātas, ievērojot anotācijas pirmās daļas 2. punktā minēto pašvaldību sniegtos priekšlikumus un institūta atzinumu par pašvaldību priekšlikumiem. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ar Balvu, Krustpils, Krāslavas un Riebiņu novada pašvaldības ierosinātajām zvejas limitu izmaiņām piecos ezeros (Pērkonu, Lejas, Bicānu, Jašezerā un Kategradas ezerā) zivju tīklu limits tiks samazināts par 2265 metriem. Vienlaikus jānorāda, ka, pēc zvejas žurnālu datiem, 2014.gadā zvejas limits minētajos ezeros netika pilnībā izmantots un ar zveju nodarbojās 19 pašpatēriņa zvejnieku un viens zvejnieks komerciālajā zvejā. Ja zvejas limits netiktu samazināts, potenciālās zvejas iespējas šajos ezeros varētu izmantot 135 zvejnieki pašpatēriņa zvejā vai aptuveni 3 zvejas uzņēmumi. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav attiecināms. |

*Anotācijas III, IV un V* *sadaļa – nav attiecināms.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Zemkopības ministrijas sagatavoto noteikumu projektu bija pieejama tīmekļa vietnē [www.zm.gov.lv](http://www.zm.gov.lv) no 2015.gada 1.oktobra līdz 8.oktobrim.Plaša noteikumu projekta sabiedriskā apspriešana nav plānota, jo atbilstoši noteikumu 9.punktam ministrija apkopo institūta izvērtētos un atbalstītos pašvaldību priekšlikumus par zvejas limitu izmaiņām un līdz konkrētā gada 1.decembrim iesniedz Ministru kabinetā atbilstošu tiesību akta projektu.  |
| 2. | Sabiedrības līdzdalība projekta izstrādē  | Noteikumu projekta izstrādes gaitā notikušas konsultācijas ar priekšlikumus iesniegušajām pašvaldībām un institūtu. |
| 3. | Sabiedrības līdzdalības rezultāti  | Sabiedriskās apspriešanas laikā iebildumi un priekšlikumi par noteikumu projektu netika saņemti.Par Valsts sekretāru sanāksmē izsludināto noteikumu projektu saņemti iebildumi no biedrības „Latvijas Makšķernieku asociācija”, kas ņemti vērā, precizējot noteikumu projekta 1.2. un 1.3. apakšpunktu. Noteikumu projekta 1.2. apakšpunkts precizēts, papildinot noteikumu 8.2.apakšpunktu, norādot, ka zinātniskajā pamatojumā ietver informāciju par zivju resursu pētniecību konkrētajā ūdenstilpē un kopējā un atsevišķuzivjusugukrājumu stāvokļa analīzi. Saskaņā ar vienošanos starpinstitūciju sanāksmē 09.12.15. Ministru kabineta sēdes protokola lēmumā par grozījumu apstiprināšanu tiks ierakstīts, ka Zemkopības ministrija izvērtē un sagatavo priekšlikumu noteikumu grozījumiem, kas paredz no 2017.gada komerciālajā zvejā noteikt kopējā un atsevišķu zivju sugu nozvejas apjoma limitus arī citās noteikumu 1.,2.,,3.un 4.pielikumā minētajās ūdenstilpēs, kurās tas ir nepieciešams, ievērojot valsts zinātniskā institūta "Pārtikas drošības, dzīvnieku veselības un vides zinātniskais institūts "BIOR"" zinātnisko pamatojumu šādu limitu noteikšanai. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme un institūcijas cilvēkresursiem | Nav attiecināms. |
| 3. | Cita informācija | Nav. |

Zemkopības ministrs J. Dūklavs

11.12.2015. 13:27

1193

Gunta Ozoliņa

67095046, Gunta.Ozolina@zm.gov.lv